जब भोजपुरिया तइयार रही तब रोब केहु कइसे गांठी ।
 हमनी के जिनगी झूर भइल ।
 नेहिया के नगरी दूर भइल।
 कोसन से कठा धूर भइल ।
 फेर के रहिया छोड़ तू अब निकल चलऽ तिरा भाठी ।
 घर फोर केहु बहका जाला।
 मन फोर केहु सहका जाला।
 गांवा गाई लहका जाला।
 मब कुकुर भोग लगावे ले, कौरा कौरा हमके बांटी ।
 भोजपुरी कविरा के बोली ।
 रसगर अइसन ठमकत डोली।
 मंगल पांडे के हऽ गोली ।
 जब सिंह गर्जना उठी इहां, लउकी ना कहीं बकरी पाठी।
 ई बाल्मीकि के माटी हऽ ।
 ई बुद्ध धरम के घाटी हऽ ।
 जीयत जागत परिपाटी हऽ ।
 अबहूँ तऽ मन पारऽ भइया आपन पहिले के कद काठी ।
 कहिया ले निसुआइल रहबऽ ।
 कहिया ले भकुआइल रहबs ।
 कहियाले ठकुआईल रहबs ।
 रण भेरी के आवाज सुनऽ अब छोड़ चलऽ चुम्माचाटी। 